ddrg/super_eurlex huggingface dataset:
Úradný vestník L 193 , 17/07/2001 S. 0025 - 0025



Rozhodnutie Komisie zo 6. júla 2001, ktorým sa mení a dopĺňa rozhodnutie 94/442/ES ustanovujúce zmierovací postup v súvislosti so schvaľovaním účtovnej uzávierky záručnej sekcie Európskeho poľnohospodárskeho usmerňovacieho a záručného fondu (EPUZF) (oznámené pod číslom dokumentu C(2001) 1756) (2001/535/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky [1], najmä na jeho článok 7 ods. 5, keďže: (1) v záujme zabezpečenia nepretržitosti fungovania zmierovacieho orgánu pri postupnom striedaní jeho členov je potrebné, aby funkčné obdobie jeho členov mohlo byť po uplynutí počiatočných troch rokov predĺžené na kratšie obdobie; je potrebné objasniť osobitné pravidlá, ktoré budú platiť pre funkčné obdobie predsedu tohto orgánu. Na tento účel je potrebné prijať rozhodnutie Komisie 94/442/ES z 1. júla 1994, ustanovujúce zmierovací postup v súvislosti so schvaľovaním účtovnej uzávierky záručnej sekcie Európskeho poľnohospodárskeho usmerňovacieho a záručného fondu (EPUZF) [2], naposledy zmenené a doplnené rozhodnutím 2000/649/ES [3]. (2) Výbor EAGGF vydal kladné stanovisko, PRIJALA TOTO ROZHODNUTIE: Článok 1 Rozhodnutie 94/442/ES sa mení a dopĺňa takto: 1. Druhý a tretí pododsek článku 3 ods.2 sa nahrádzajú takto: "Predseda a členovia budú vymenovaní Komisiou na počiatočné funkčné obdobie troch rokov po konzultácii s Výborom EPUZF v súlade s článkom 14 ods.1 nariadenia (ES) č. 1258/1999. Ich funkčné obdobie môže byť predĺžené vždy len o jeden rok a výbor musí byť o tom informovaný. Ak však predseda, ktorý má byť vymenovaný, už je členom orgánu, jeho funkčné obdobie predsedu bude tri roky. Okrem toho, po konzultácii s Výborom EPUZF v súlade s článkom 14 ods. 1 písm. a) nariadenia (ES) č. 1258/1999, Komisia vymenuje náhradných členov, ktorí spĺňajú kritériá určené v prvom pododseku a ktorí budú prizvaní v tom poradí, v akom sú uvedení na zozname Komisie." 2. Článok 3 ods. 3 sa nahrádza takto: "Po uplynutí funkčného obdobia člen, prípadne predseda, zostane vo funkcii, až kým nebude nahradený, alebo kým nebude obnovené jeho funkčné obdobie." 3. Prvý pododsek článku 3 ods. 4 sa nahrádza takto: "Pred uplynutím trojročného obdobia končí funkčné obdobie člena orgánu odstúpením, odvolaním alebo úmrtím. V týchto prípadoch člen bude nahradený na zvyšok svojho funkčného obdobia prvým dostupným náhradným členom. Ak však odstúpi alebo zomrie predseda, člen, ktorý má plniť povinnosti predsedu po zvyšok jeho funkčného obdobia, bude vymenovaný Komisiou po konzultácii s Výborom EPUZF v súlade s článkom 14 ods. 1 nariadenia (ES) č. 1258/1999." Článok 2 Toto rozhodnutie je adresované členským štátom. V Bruseli 6. júla 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 103. [2] Ú. v. ES L 182, 16.7.1994, s. 45. [3] Ú. v. ES L 272, 25.10.2000, s. 41. --------------------------------------------------
Úradný vestník L 201 , 26/07/2001 S. 0025 - 0025



Rozhodnutie Európskej centrálnej banky z 5. júla 2001, ktorým sa mení a dopĺňa rozhodnutie ECB/1998/4 o prijatí Podmienky zamestnávania zamestnancov Európskej centrálnej banky (ECB/2001/6) (2001/566/ES) RADA GUVERNÉROV EURÓPSKEJ CENTRÁLNEJ BANKY, so zreteľom na Štatút Európskeho systému centrálnych bánk a Európskej centrálnej banky (ďalej len "štatút"), najmä na jeho článok 36 ods. 1, so zreteľom na návrh Výkonnej rady Európskej centrálnej banky (ECB), so zreteľom na príspevok Generálnej rady ECB, keďže: (1) štatút poveruje Radu guvernérov, aby na návrh Výkonnej rady ECB stanovila a v prípade potreby menila podmienky zamestnávania zamestnancov ECB (ďalej len "podmienky zamestnávania"); (2) rozhodnutie ECB/1998/4 z 9. júna 1998 o prijatí podmienok zamestnávania zamestnancov Európskej centrálnej banky, v znení z 31. marca 1999 [1] (ďalej len "rozhodnutie ECB/1998/4"), obsahuje pravidlá pre pracovnoprávne vzťahy mezi ECB a jej zamestnancami; (3) v súlade s politikou transparentnosti, ktorú ECB sleduje, by mal byť pracovný poriadok pre zamestnancov ECB sprístupnený všetkým záujemcom; (4) prístup verejnosti k pracovnému poriadku by bol výrazne uľahčený, ak by bol sprístupnený na internetovej stránke ECB (http://www.ecb.int), ROZHODLA TAKTO: Článok 1 Článok 2 rozhodnutia ECB/1998/4 sa zrušuje. Vkladá sa nový článok 2, ktorý znie: "Pre informáciu všetkým záujemcom sú podmienky zamestnávania zamestnancov ECB prístupné verejnosti na internetovej stránke ECB (http://www.ecb.int)." Článok 2 Toto rozhodnutie sa uverejnení v Úradnom vestníku Európských spoločenstiev. Vo Frankfurte nad Mohanom 5. júla 2001 prezident ECB Willem F. Duisenberg [1] Ú. v. ES L 125, 19.5.1999, s. 32. --------------------------------------------------
Úradný vestník L 213 , 07/08/2001 S. 0111 - 0111



Rozhodnutie Rady z 18. júna 2001 o uzatvorení dohody medzi Európskym spoločenstvom a Tureckou republikou o účasti Tureckej republiky v Európskej agentúre pre životné prostredie a Európskej environmentálnej informačnej a pozorovacej sieti (2001/594/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 175 ods. 1 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) Európska agentúra pre životné prostredie a Európska environmentálna informačná a pozorovacia sieť boli ustanovené nariadením (EHS) č. 1210/90 [2]; (2) Európska Rada na svojom zasadnutí v Luxemburgu (december 1997) umožnila účasť v programoch a agentúrach spoločenstva ako spôsob urýchlenia predvstupovej stratégie pre krajiny strednej a východnej Európy. V prípade agentúr závery Európskej rady stanovujú, že "agentúry spoločenstva, v ktorých sa kandidátske krajiny budú môcť zúčastňovať, sa budú určovať prípad od prípadu"; (3) Európska Rada na svojom zasadnutí v Helsinkách (december 1999) znovu potvrdila obsiahlu povahu procesu pristúpenia, ktorý v súčasnosti zahŕňa 13 kandidátskych krajín do jediného rámca, pričom kandidátske krajiny sa procesu pristúpenia zúčastnia rovnocenne; (4) Rada, podľa článku 300 ods. 1 zmluvy oprávnila 14. februára 2000 Komisiu, aby viedla rokovania o účasti krajín žiadajúcich o pristúpenie v Európskej agentúre pre životné prostredie, ROZHODLA TAKTO: Článok 1 Dohoda medzi Európskym spoločenstvom a Tureckou republikou o účasti Tureckej republiky v Európskej agentúre pre životné prostredie a Európskej environmentálnej informačnej a pozorovacej sieti sa schvaľuje v mene spoločenstva. Text dohody je stanovený v prílohe k tomuto rozhodnutiu. Článok 2 Predseda Rady sa oprávňuje určiť osobu(-y) splnomocnenú(-é) uložiť oznámenie stanovené v článku 17 dohody. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 18. júna 2001 Za Radu predseda M. Winberg [1] Stanovisko doručené 31.5.2001 (zatiaľ neuverejnené v úradnom vestníku). [2] Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 933/1999 (Ú. v. ES L 117, 5.5.1999, s. 1). --------------------------------------------------
Úradný vestník L 213 , 07/08/2001 S. 0020 - 0020



Rozhodnutie Rady z 18. júna 2001 o uzavretí Dohody medzi Európskym spoločenstvom a Rumunskom, ktorá sa týka účasti Rumunska v Európskej agentúre pre životné prostredie a Európskej informačnej a monitorovacej sieti (2001/584/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 175, odsek 1 v súčinnosti s prvou vetou prvého pododseku článku 300 ods. 2 a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Európska agentúra pre životné prostredie a Európska informačná a monitorovacia sieť boli zriadené nariadením (EHS) č. 1210/90 [3]. (2) Z luxemburského zasadania Európskej rady (v decembri 1997) vyplynulo, že účasť na programoch a v agentúrach má byť prostriedkom zintenzívnenia predprístupovej stratégie krajín strednej a východnej Európy. Pokiaľ ide o agentúry, v záveroch Európskej rady je stanovené, že "agentúry spoločenstva, na práci ktorých sa budú môcť podieľať kandidátske krajiny, sa stanovia prípad od prípadu". (3) Na helsinskom zasadaní Európskej rady (v decembri 1999) sa znovu potvrdila obsiahla povaha prístupového procesu, ktorý v súčasnosti zahŕňa 13 kandidátskych krajín do jednotného rámca, pričom kandidátske krajiny sa podieľajú na prístupovom procese rovnakým dielom. (4) Rada 14. februára 2000 poverila Komisiu, aby viedla rokovania o účasti krajín uchádzajúcich sa o pristúpenie v Európskej agentúre pre životné prostredie. Komisia podpísala záverečný akt z rokovaní 9. októbra 2000. (5) Dohodu uvedenú v tomto rozhodnutí treba prijať. ROZHODLA TAKTO: Článok 1 Dohoda medzi Európskym spoločenstvom a Rumunskom, ktorá sa týka účasti Rumunska v Európskej agentúre pre životné prostredie a Európskej informačnej a monitorovacej sieti, sa schvaľuje v mene spoločenstva. Znenie dohody je uvedený v prílohe k tomuto rozhodnutiu. Článok 2 Predseda Rady sa týmto oprávňuje, aby určil osobuy) splnomocnenú(é) uložiť oznámenie stanovené v článku 18 dohody. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 18. júna 2001 Za Radu predseda M. Winberg [1] Ú. v. ES C 120 E, 24.4.2001, s. 227. [2] Stanovisko predložené 31.5.2001 (zatiaľ neuverejnené v úradnom vestníku). [3] Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 933/1999 (Ú. v. ES L 117, 5.5.1999, s. 1). --------------------------------------------------
Úradný vestník L 213 , 07/08/2001 S. 0065 - 0065



Rozhodnutie Rady z 18. júna 2001 o uzavretí Dohody medzi Európskym spoločenstvom a Bulharskou republikou, ktorá sa týka účasti Bulharskej republiky v Európskej agentúre pre životné prostredie a Európskej informačnej a monitorovacej sieti (2001/589/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 175 ods. 1 v súčinnosti s prvou vetou prvého pododseku článku 300 ods. 2, a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Európska agentúra pre životné prostredie a Európska informačná a monitorovacia sieť boli zriadené nariadením (EHS) č. 1210/90 [3]. (2) Z luxemburského zasadania Európskej rady (v decembri 1997) vyplynulo, že účasť na programoch a v agentúrach má byť prostriedkom na zintenzívnenie predprístupovej stratégie krajín strednej a východnej Európy. Pokiaľ ide o agentúry, v záveroch Európskej rady je stanovené, že "agentúry spoločenstva, na práci ktorých sa budú môcť podieľať kandidátske krajiny, sa stanovia prípad od prípadu". (3) Na helsinskom zasadaní Európskej rady (v decembri 1999) sa znovu potvrdila obsiahla povaha prístupového procesu, ktorý v súčasnosti zahŕňa 13 kandidátskych krajín do jednotného rámca, pričom kandidátske krajiny sa podieľajú na prístupovom procese rovnakým dielom. (4) Rada 14. februára 2000 poverila Komisiu, aby viedla rokovania o účasti krajín uchádzajúcich sa o pristúpenie v Európskej agentúre pre životné prostredie. Komisia podpísala záverečný akt z rokovaní 9. októbra 2000. (5) Dohodu uvedenú v tomto rozhodnutí treba prijať. ROZHODLA TAKTO: Článok 1 Dohoda medzi Európskym spoločenstvom a Bulharskou republikou, ktorá sa týka účasti Bulharskej republiky v Európskej agentúre pre životné prostredie a Európskej informačnej a monitorovacej sieti, sa týmto schvaľuje v mene spoločenstva. Znenie dohody je uvedený v prílohe k tomuto rozhodnutiu. Článok 2 Predseda Rady sa týmto oprávňuje, aby určil osobuy) splnomocnenú(é) uložiť oznámenie stanovené v článku 18 dohody. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 18. júna 2001 Za Radu predseda M. Winberg [1] Ú. v. ES C 120 E, 24.4.2001, s. 195. [2] Stanovisko predložené 31.5.2001 (zatiaľ neuverejnené v úradnom vestníku). [3] Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 933/1999 (Ú. v. ES L 117, 5.5.1999, s. 1). --------------------------------------------------
Úradný vestník L 241 , 11/09/2001 S. 0001 - 0001



Rozhodnutie Rady z 30. augusta 2001, ktoré sa týka uzavretia dohody medzi Európskou úniou a Bývalou juhoslovanskou republikou Macedónsko (BJRM) o činnostiach pozorovateľskej misie Európskej únie (EUMM) v BJRM (2001/682/SZBP) RADA EURÓPSKEJ ÚNIE, so zreteľom na Zmluvu o založení Európskej únie, najmä na jej článok 24, so zreteľom na odporúčanie predsedníctva, keďže: (1) Dňa 22. decembra 2000 Rada prijala jednotnú akciu 2000/811/SZBP o pozorovateľskej misii Európskej únie [1]. (2) Článok 6 tejto jednotnej akcie ustanovuje, že podrobné pravidlá riadenia operácií EUMM v rozsahu jej zodpovedností sa majú ustanoviť v dohodách, ktoré sa uzatvoria v súlade s postupom stanoveným v článku 24 Zmluvy. (3) Na základe rozhodnutia Rady z 28. júna 2001, ktoré predsedníctvo splnomocňuje otvárať vyjednávania, predsedníctvo vyjednalo dohodu s BJRM o činnostiach EUMM. (4) Táto dohoda by mala byť schválená, ROZHODLA TAKTO: Článok 1 Dohoda medzi Európskou úniou a Bývalou juhoslovanskou republikou Macedónsko o činnostiach pozorovateľskej misie Európskej únie (EUMM) v Bývalej juhoslovanskej republike Macedónsko sa týmto schvaľuje v mene Európskej únie. Znenie dohody sa priloží k rozhodnutiu. Článok 2 Predseda Rady sa týmto splnomocňuje na vymenovanie osoby poverenej podpísať dohodu zaväzujúcu Európsku úniu. Článok 3 Toto rozhodnutie nadobudne účinnosť v deň jeho prijatia. Článok 4 Toto rozhodnutie sa uverejní v úradnom vestníku. V Bruseli 30. augusta 2001 Za Radu predseda L. Michel [1] Ú. v. ES L 328, 31.12.2000, s. 53. --------------------------------------------------
Úradný vestník L 278 , 23/10/2001 S. 0035 - 0036



Rozhodnutie Komisie zo 17. októbra 2001, ktorým sa mení a dopĺňa príloha V smernice Rady 1999/30/ES o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší (oznámené pod číslom dokumentu C(2001) 3091) (Text s významom pre EHP) (2001/744/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 1999/30/ES z 22. júna 1999 o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší [1], najmä na jej článok 7 ods. 7, keďže: (1) Limitné hodnoty pre oxid siričitý, oxid dusičitý a oxidy dusíka, tuhé častice a olovo v ovzduší sú uvedené v smernici 1999/30/ES. (2) Je potrebné zmeniť spôsob určovania horných a dolných prahov posudzovania znečisťujúcich látok, ktorý je uvedený v tejto smernici s cieľom objasniť spôsob výpočtu. (3) Opatrenia ustanovené v tomto rozhodnutí sú v súlade so stanoviskom výboru, ktorý bol zriadený podľa článku 12 ods. 12 smernice Rady 96/62/ES [2], PRIJALA TOTO ROZHODNUTIE: Článok 1 Oddiel I prílohy V smernice 1999/30 ES sa nahrádza textom, ktorý je uvedený v prílohe tohto rozhodnutia. Článok 2 Toto rozhodnutie je adresované členským štátom. V Bruseli 17. októbra 2001 Za Komisiu Margot Wallström členka Komisie [1] Ú. v. ES L 163, 29.6.1999, s. 41. [2] Ú. v. ES L 296, 21.11.1996, s. 55. -------------------------------------------------- PRÍLOHA "II. Určovanie prekročení horných a dolných prahov posudzovania Ak sú k dispozícii dostatočné údaje, musia sa prekročenia horných a dolných prahov posudzovania určovať na základe koncentrácií nameraných za posledných päť rokov. Prah posudzovania sa považuje za prekročený, ak bol v priebehu predchádzajúcich piatich rokoch prekročený aspoň v troch jednotlivých rokoch. V prípade, že je k dispozícii menej údajov ako za päť rokov, členské štáty môžu na určenie prekročení horných a dolných prahov posudzovania znečistenia ovzdušia spojiť meracie kampane kratšieho trvania počas jedného roka a meracie kampane z lokalít, v ktorých budú pravdepodobne najvyššie úrovne znečistenia, s výsledkami získanými z údajov z emisných inventúr a modelovania." --------------------------------------------------
Úradný vestník L 325 , 08/12/2001 S. 0034 - 0034



Rozhodnutie Komisie zo 4. decembra 2001, ktoré opravuje smernicu 2001/22/ES, ktorou sa určujú metódy odberu vzoriek a metódy analýzy pre úradnú kontrolu obsahu olova, kadmia, ortuti a 3-MCPD v potravinách (oznámené pod číslom dokumentu C(2001) 3913) (Text s významom pre EHP) (2001/873/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 85/591/EHS z 20. decembra 1985 ktorá sa týka zavedenia metód spoločenstva pre odoberanie vzoriek a analytických metód pre monitoring potravín určených pre ľudskú spotrebu [1], najmä na jej článok 1, keďže: (1) smernica Komisie 2001/22/ES z 8. marca 2001, ktorou sa určujú metódy odberu vzoriek a metódy analýzy pre úradnú kontrolu obsahu olova, kadmia, ortuti a 3-MCPD v potravinách [2], ustanovuje a harmonizuje technické opatrenia pre odber vzoriek a metódy analýzy, ktoré sa majú použiť pre monitorovanie príslušných kontaminantov; (2) v znení uverejnenom v Úradnom vestníku Európskych spoločenstiev došlo k podstatnej chybe v dátume nadobudnutia účinnosti zákonov, iných právnych predpisov a správnych opatrení v členských štátoch, aby sa vyhovelo tejto smernici; (3) v súlade s tým je potrebné opraviť smernicu 2001/22/ES; (4) opatrenia stanovené v tomto rozhodnutí sú v súlade so stanoviskom Stáleho výboru pre potraviny, PRIJALA TOTO ROZHODNUTIE: Článok 1 V prvom odseku článku 3 smernice 2001/22/ES sa "5. apríl 2003" nahradí "5. apríl 2002". Článok 2 Toto rozhodnutie je adresované členským štátom. V Bruseli 4. decembra 2001 Za Komisiu David Byrne člen Komisie [1] Ú. v. ES L 372, 31.12.1985, s. 50. [2] Ú. v. ES L 77, 16.3.2001, s. 14. --------------------------------------------------
Úradný vestník L 323 , 07/12/2001 S. 0029 - 0036



Rozhodnutie Komisie z 3. decembra 2001, ktoré mení a dopĺňa smernicu Rady 90/539/EHS o zdravotných certifikátoch pre obchod s hydinou a násadovými vajciami v rámci spoločenstva (oznámené pod číslom dokumentu C(2001) 3821) (Text s platnosťou pre EHP) (2001/867/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa spravuje obchodovanie s hydinou a násadovými vajciami v rámci spoločenstva a ich dovoz z tretích krajín [1], naposledy zmenenú a doplnenú rozhodnutím Komisie 2000/505/ES [2], a najmä na článok 34, keďže: (1) Certifikáty pre obchod s hydinou a násadovými vajciami v rámci spoločenstva ustanovené v prílohe IV k smernici 90/539/EHS neobsahujú žiadne informácie o stave vakcinácie hydiny a násadových vajec s ohľadom na pseudomor hydiny. (2) Skúsenosti získané v prípadoch prepuknutia pseudomoru hydiny v rámci spoločenstva naznačujú, že informácie o vakcinácii vykonanej buď na samotnej hydine alebo na rodičovskom chove, z ktorého pochádzajú jednodňové kurčatá alebo násadové vajcia, majú osobitný význam pre epizoologické vyšetrovanie. (3) Je potrebné zabezpečiť, aby informácie týkajúce sa vakcinácie proti pseudomoru hydiny boli zahrnuté do zdravotných certifikátov požadovaných pre obchod s hydinou a násadovými vajciami v rámci spoločenstva. (4) Vzhľadom na uvedené by sa preto mala smernica 90/539/EHS zmeniť a doplniť. (5) Opatrenia ustanovené v tomto rozhodnutí sú v súlade so stanoviskom stáleho veterinárneho výboru, PRIJALA TOTO ROZHODNUTIE: Článok 1 Príloha IV k smernici 90/539/EHS sa nahrádza textom uvedeným v prílohe k tomuto rozhodnutiu. Článok 2 Toto rozhodnutie sa vzťahuje na živú hydinu a násadové vajcia certifikované po 1. januári 2002. Článok 3 Toto rozhodnutie je adresované členským štátom. V Bruseli 3. decembra 2001 Za Komisiu David Byrne člen Komisie [1] Ú. v. ES L 303, 31.10.1990, s. 6. [2] Ú. v. ES L 201, 9.8.2000, s. 8. -------------------------------------------------- PRÍLOHA " „PRÍLOHA IV ZDRAVOTNÉ CERTIFIKÁTY PRE OBCHODOVANIE V RÁMCI SPOLOČENSTVA (VZORY 1 A 6) +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------
Úradný vestník C 362 , 18/12/2001 S. 0001 - 0001



Rozhodnutie Rady zo 6. decembra 2001, ktorým sa rozširuje mandát Europolu na riešenie závažných foriem medzinárodnej trestnej činnosti uvedených v prílohe k dohovoru o Europole (2001/C 362/01) RADA EURÓPSKEJ ÚNIE, so zreteľom na Dohovor o zriadení Európskeho policajného úradu (ďalej len "dohovor o Europole") [1], a najmä na jeho článok 2 ods. 2, so zreteľom na podnet Belgického kráľovstva a Švédskeho kráľovstva [2], so zreteľom na stanovisko Európskeho parlamentu [3], so zreteľom na prípravné práce, ktoré v tejto veci vykonala Rada Europolu, a to najmä v súvislosti s dôsledkami na rozpočet a personálne zabezpečenie Europolu, keďže: (1) Jedným z cieľov únie je poskytovať občanom bezpečnosť na vysokej úrovni v oblasti slobody, bezpečnosti a spravodlivosti, a to rozvíjaním spoločných aktivít medzi členskými štátmi v oblasti policajnej spolupráce. (2) Účinnosť spolupráce v rámci dohovoru o Europole by sa zvýšila, keby Europol v určitých prioritných oblastiach mohol vykonávať svoje úlohy vzhľadom na všetky aspekty medzinárodnej organizovanej trestnej činnosti uvedenej v prílohe k dohovoru o Europole. (3) Prioritné oblasti by mali byť definované na základe kontinuálneho zberu údajov o trendoch v trestnej činnosti na územiach členských štátov. (4) Toto rozhodnutie nemá vplyv na príslušné úlohy Komisie a Európskej centrálnej banky, ROZHODLA TAKTO: Článok 1 Týmto sa Europolu nariaďuje, aby riešil závažné formy medzinárodnej trestnej činnosti uvedené v prílohe k dohovoru o Europole. Článok 2 1. Na návrh správnej rady Europolu Rada jednomyseľne stanovuje, ktoré závažné formy medzinárodnej trestnej činnosti musia dostať prioritu. 2. Riaditeľ bude pravidelne informovať správnu radu Europolu o implementácii týchto priorít. 3. Celková správa o činnosti Europolu uvedená v článku 28 ods. 10 prvý pododsek bod 1 dohovoru o Europole explicitne uvádza a odráža tieto priority a ich implementáciu. Článok 3 1. Toto rozhodnutie nadobúda účinnosť 1. januára 2002. 2. Od 1. januára 2002 sa zrušuje rozhodnutie Rady z 29. apríla 1999, ktoré rozširuje mandát Europolu na riešenie problematiky falšovania peňazí a platobných prostriedkov [4]. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 6. decembra 2001 Za Radu predseda M. Verwilghen [1] Ú. v. ES C 316, 27.11.1995, s. 2. [2] Ú. v. ES C 176, 21.6.2001, s. 26. [3] Stanovisko podané 12. novembra 2001 (doposiaľ neuverejnené v úradnom vestníku). [4] Ú. v. ES C 149, 28.5.1999, s. 16. --------------------------------------------------